जोधपुर. मुख्य सूचना आयुक्त टी श्रीनिवासन ने जोधपुर विकास प्राधिकरण (जेडीए) के लोक सूचना अधिकारी पर एक आरटीआई कार्यकर्ता को तीन साल तक जानकारी नहीं देने को गंभीर मानते हुए 25 हजार रुपए के जुर्माने से दंडित किया है, जो उन्हें एक माह में अदा करने होंगे।
मदेरणा कॉलोनी निवासी ओमप्रकाश ने सूचना आयोग में अपील करते हुए बताया गया कि उन्होंने तीन वर्ष पूर्व कॉलोनी स्थित बालाजी के मंदिर में बने सामुदायिक भवन की पत्रावली की नकल दिए जाने की मांग की थी। इसमें सूचना अधिकारी ने तीन वर्ष का समय निकाल दिया। सुनवाई के बाद सूचना आयोग ने तीन वर्ष तक पत्रावली नहीं मिलने को अनुचित व गैर वाजिब बताते हुए जेडीए पर 25 हजार जुर्माना से दंडित करने के आदेश दिए।
hin_Deva hin_Deva